বাংলাদেশের অর্থনীতিতে রেমিট্যান্সের ভূমিকা মুখ্য। গত কয়েক বছরে বিদেশে বাংলাদেশি অভিবাসীর সংখ্যা বেড়ে যাওয়ায় রেমিট্যান্সও বেড়েছে। এদিকে রেমিট্যান্স অর্জনকারী দেশের তালিকায় শীর্ষে রয়েছে ভারত। বিদেশে কর্মরত ভারতীয়রা গত এক বছরে তাদের দেশে পাঠিয়েছে ৬৮ দশমিক ৯১ বিলিয়ন ডলার। ৬৩ দশমিক ৯৩ বিলিয়ন ডলার রেমিট্যান্স অর্জন করে ভারতের পরেই রয়েছে চীন। ২৮ দশমিক ৪৮ বিলিয়ন ডলার রেমিট্যান্স অর্জন করে তৃতীয় অবস্থানে আছে ফিলিপাইন। দেশটির আয়ের প্রধান উৎস রেমিট্যান্স। একে বলা হয়, ‘অভ্যন্তরীণ চাহিদার চালক’।